— Большасць прадметаў, вядома, муляжы. Але не ўсе. Кійкі, да прыкладу, я заказваю ў майстра Багдана Шымановіча. Ён робіць іх віртуозна. Многія стымпанкаўцы самастойна шыюць касцюмы з таго, што ёсць пад рукой. Але мода ў дадзеным кантэксце выпадковая. Толькі як падстава пайграць. Сапраўды, так апраналіся людзі некалькі стагоддзяў назад. Плюс дадайце крыху ўяўлення — вось і атрымліваецца вопратка ў стылі стымпанк. Але я не займаюся стымпанкам таму, што гэта папулярна. Наадварот, я ім займаюся, таму гэта папулярна. Два гады назад пра стымпанк ніхто не ведаў. Цяпер жа фраза накшталт: глядзі, лямпа ў стылі стымпанк прадаецца, нікога ўжо не здзіўляе.